নতুন রায়পুর
নয়া রায়পুর ভারতের ছত্তীসগঢ় রাজ্যের নতুন রাজধানী শহর। এটি একটি পরিকল্পিত শহর। ২০০০ সালে ছত্তিসগড় রাজ্যের মর্যাদা লাভ করলে এই নতুন রাজধানী শহরটি নির্মাণের পরিকল্পনা হাতে নেওয়া হয়। এটি বর্তমান রাজধানী রায়পুর থেকে ১৭ কি.মি. দূরে অবস্থিত। স্বামী বিবেকানন্দ বিমানবন্দর এই দুই শহরকে আলাদা করে রেখেছে। শহরটির আয়তন পরিকল্পনা করা হয়েছে ৮০০০ হেক্টর। চন্ডীগড়, ভূবনেশ্বর, জামশেদপুর, নাবী মুম্বই ও গান্ধীনগরের পর নয়া রায়পুর ভারতের ৬ষ্ঠ পরিকল্পিত রাজ্য স্তরের রাজধানী।
বস্তার জেলা
বস্তার জেলা ভারতের মধ্যভাগে অবস্থিত ছত্তিশগড় রাজ্যের একটি জেলা। জেলা সদর শহর জগদলপুর। জেলার আয়তন ১০৭৫৫.৭৯ বর্গকিলোমিটার । বস্উতার জেলা উত্তর-পশ্চিমে নারায়ণপুর জেলা, উত্তরে কোন্দাগাও জেলা, পূর্বে নবরংপুর জেলা ও কোরাপুট জেলা দ্বারা এবং দক্ষিণ ও দক্ষিণ পশ্চিমে দান্তেওয়াড়া জেলা এবং পশ্চিমে মহারাষ্ট্রের গড়চিরোলি জেলা দ্বারা আবদ্ধ। এই জেলার সংস্কৃতি মূলত আদিবাসী সংস্কৃতি এবং ওড়িয়া সংস্কৃতির মিশ্রণ।